Баница с праз лук ♥ rolled pastry with leeks
### Днес ви представям една много любима баница с праз лук.


### Смятам я за много подходяща за сезона, а освен това върви чудно с червено винце. Така де, трябва да сгреем душата в мразовитите дни.Приготвям баницата с домашни кори, праз лук и индийско орехче и ако си затворите едното око за маслото, може съвсем спокойно да мине за постна или вегетарианска. Ако пък не искате да преглътнете това прегрешение, просто заместете маслото със зехтин или друг вид растително олио. Също така, избягвам да слагам друга мазнина освен тази в плънката, смятам че при добро разнасяне е абсолютно достатъчна.


### И така преминавам към рецептата, малко на око, но все пак...


### **Необходими продукти:**


### ***За корите:***


### 300-350 г бяло брашно


### 1 ч.л. суха мая


### щипка захар


### 240 мл хладка вода


### 1 с.л. зехтин


### 1 с.л. винен оцет


### 1/2 ч.л. сол


### ***За плънката:***


### 3-4 големи стръка праз лук


### 50 мл олио


### 50 г масло + допълнително за намазване на тавата


### сол, бял пипер и прясно настъргано индийско орехче на вкус


### [Баница с праз лук](https://culinarywithme.com/wp-content/uploads/2017/11/banitca_2_web.jpg)


### **Начин на приготвяне:**


### В 50 мл хладка вода разтворете маята и захарта, покрийте с кърпа и оставете да шупне.


### През това време пресейте брашното, направете кладенче и добавете солта, зехтина, оцета, шупналата мая  и останалата вода. Замесете меко тесто, леко намажете със зехин, покрийте с кърпа и оставете настрани до удвояване на обема.


### През това време подгответе плънката. Почистете лука и нарежете на ситно. Загрейте олиото и маслото на средно висока температура. Добавете нарязания праз и задушете до омекване. Овкусете със сол, пипер и индийско орехче и оставете на котлона докато течността се изпари, а лукът остане само на мазнина.


### Охладете плънката напълно преди нанасянето върху корите.


### Загрейте фурната на 200С и леко намажете подходяща тава с малко масло.


### Разделете тестото на 8 топки, а докато разточвате една кора, покривайте с кърпа останалите.


### Всяка кора разточете и раздърпайте до прозрачност, като поръсвате обилно с брашно. Прехвърлете върху набрашнена кърпа, нанесете плънка и разнесете с опъкото на лъжица равномерно.


### Повдигнете единя край на кърпата и навийте кората на руло. Оформете под формата на охлюв и прехвърлете в центъра на тавата, а всяка следваща кора увивайте около първата.


### Когато сте готови с всички кори и плънка, печете за 35 - 40 минути.


### Това е! Ние си хапваме тази баница с праз лук почти гореща, но ако сте търпеливи, може лекинко и да я поохладите :) А както казах по-горе, червеното винце е мнооого добра идея ;)


### 


### 

